Svenske-sjefen om Northug-bråket: – Det har gått altfor langt
– Her i Sverige er utøverne litt glade for at Northug ikke er med i helgen og at Skiforbundet har vraket ham. Men jeg er usikker på om de er humoristiske, for mange har jo lyst til å slå Northug også, sier Ole Morten Iversen til VG.Tirsdag ankom han Ruka i Finland sammen med det svenske kvinnelandslaget. Trønderen får ikke selskap av Petter Northug som er vraket til verdenscupåpningen. Vrakingen har ført til et voldsomt støy i Norge, dandert med kritikk i mediene og Northugs egne sprell på Instagram. – Jeg synes saken er overdramatisert. Men det er jo en historie mellom Petter og Skiforbundet, men det har gått altfor langt nå, sier Iversen, og legger til: – Ofte er det sånn at begge har gjort feil i slike konflikter, nå tror jeg det er lurt å sette seg ned og løse dette kjapt, sier Iversen, som er pappa til den norske landslagsløperen Emil Iversen. Sett? Skifansen med massiv slakt av Skiforbundet på Facebook – Hva slags konsekvenser tror du slik støy får for det norske landslaget? – Det er kinkig og unødvendig bruk av energi. Det er energilekkasjer både for utøverne, trenere og støtteapparat, dette skader forbundet. Jeg håper de klarer å løse saken, uavhengig om jeg er landslagssjef i Sverige, svarer 58-åringen.Han hadde faktisk sin eget «Northug-dilemma» da han skulle plukke ut de som fikk lov til å reise med det svenske landslaget til Finland denne helgen. Sveriges største stjerne, Charlotte Kalla, har gjort som Northug og valgt å stå utenfor landslaget. Likevel får hun sjansen av Iversen. – Charlotte Kalla har jo ikke vært på landslaget til nå, men hun blir jo selvsagt tatt ut. Vi vet hva hun er god for. Situasjonen er jo litt lik, men i Petter Northugs tilfelle har man kanskje et argument mot at han ikke gikk fort i hele fjor. Det gjorde Kalla, forklarer Iversen. Les også: Northug-vrakingen skaper splittelse blant skilegenderÅ stå over verdenscupåpningen i Ruka tror ikke Iversen blir avgjørende for Northugs sesong. Han ser for seg Northug på startstreken i Pyeongchang. – Jeg har stor tro på Petter. Alle vet at han har forberedt seg bra. Nå får han gå på Lillehammer. Det blir stille fra folk bare han begynner å gå fort, mener han. Les også: Northug er frustrert, irritert og sur
Svenskenes norske landslagssjef, Ole Morten Iversen (58), mener konflikten mellom Norges Skiforbund og Petter Northug har blitt overdramatisert. Han tror det får konsekvenser for utøverne på landslaget.